Formands beretning 2018

Jeg heder Erik Lassen og har sommerhus på Hvidbjergvej 97C.

Ved sidste generalforsamling blev jeg valgt ind i bestyrelsen efter Gitte Papuga.

Ved konstitueringen blev jeg valgt, som formand og Gitte Papuga har været behjælpelig med oprettelse af Drop Box og formandsmail. Vores bestyrelsesarbejde foregår elektronisk.

Vi er 7 medlemmer og vi fordelte opgaverne sådan.

Kurt er Kasser og har styr på vore 450 medlemmer. Han er vores kontakt til kommunen og da han bor på V. Borgvej helårlig, er det ham, som kender alle og har styr på det hele.

Susanne er webmaster og passer vores hjemmeside. Hun lægger billeder ud og annoncerer nyheder og arrangementer.

Peter er næstformand og tager referat fra møderne og sender til os alle.

Ivan er behjælpelig ved arrangementer og praktiske opgaver

Iver påtager sig ligeledes praktiske opgaver og er behjælpelig ved arrangementer.

Bent sørger for vores opslagskasser og de nye sandwich som vi har stående i Høll og ved Gårslev Brugs. Her kan I se vore arrangementer, men de er også på hjemmesiden under Nyheder.

Alle har opgaver ved arrangementer.

Kurt har gjort kommunen opmærksom på manglende klipning af træer og buske ved stier og veje og kommunen gik straks i gang. Nu kan man igen gå til stranden ad de offentlige stier.

Kurt har også fået kommunen til at klippe hybenroserne på fladstranden på fællesarealerne.

Roserne skal klippes 3 gange mere, og det har grundejerforeningen påtaget sig. Vi har fundet en entreprenør og bevilget 6000 kr. til bekæmpelsen.

Skråningen ved Lilleklit er blevet ryddet, og de selvsåede træer er fjernet, så vi nu har en fantastisk udsigt ved Lilleklit.

Kommunen har også bekæmpet bjørneklo og de er nu væk, men vi har allerede opdaget to nye, som vi vil have kommunen til at bekæmpe.

Vi synes, at der mangler et HC-toilet ved Gimlegrunden. Kommunen har sat en midlertidig toiletvogn op, men på sigt vil vi gerne have lavet toilet, som falder i med naturen.

Vi er nemlig ved at udvikle Gimlegrunden med flere legeredskaber og et madpakke hus.

Arbejdet på gimlegrunden er i gang for øjeblikket, og

Vejle Kommune har givet et stort tilskud.

Iver, Peter og Ivan har genoprettet trappen ved Niels Pedersens vej. Trappen er en fælles trappe på en fællessti på vej til Mørkholt.

Iver har renset mindestenen på Lilleklit og malet teksten op. Stenen står som minde om genforeningen 1920

Kurt har fået kommunen til at opsætte frokostbænk på Gimlegrunden og Lilleklit.

 Grundejerforeningen har opsat bænke langs stranden og de skal skovles fri og males. Vi har endnu ikke haft tid til at gøre det.

I foråret lavede vi hvervekampagne ved at omdele en folder i ikke medlemmers postkasse. Vi har også kontaktet ejendomsmæglere for at gøre opmærksom på Grundejerforeningen for Hvidbjerg, Høll og Mørkholt.

I kan let hjælpe os ved at opfordre naboer til at blive medlemmer.

Der var mange til Skt. Hans ved Børnenes Vel. Cafeen i Høll solgte drikkevarer og snack.

Vi havde lejet et musikanlæg til at spille fædrelandssange til Sct. Hans Aften, så alle kunne høre.

Fællessangene blev sunget for gennem højttalerne, så de blev en succes.

Der er børneaktivitetsdag den 29.07 på stranden ved Børnenes Vel fra 10 -12

17. august kl. 18,30 – 20,00 vil Per Rasmusen være guid på en historisk bytur i Fredericia.

 22.september svampetur i Gårslev skov: Mødested FDF Søborg, Vognkærvej 101A, Mørkholt.

Afholdte aktiviteter:

Hvidbjerg vandring med Eigil Mikkelsen 26. maj.

I efteråret havde vi en dejlig tur i Vogn Kjær enge med Finn Lillethorup. – Han lukkede vores øjne op for spiselige planter.

Hvert forår arrangerer vi affaldsindsamling sammen med Vejle Kommune.

Vi kom de fleste steder, men det var kun bestyrelse med familie, der deltog.

Det er vores vision, at området holdes pænt og rent og at selvsåede træer ikke forandre området.

Jeg har lagt mærke til at mange store træer fældes og hele området bliver lysere og udsigten forbedres

På Lilleklit lader vi ikke affald flyde, men tager det med hjem til skrællespanden.

Kysten forandre sig ustandselig, men der skal være fri adgang langs kysten og offentlige stier til kysten må naturligvis ikke blokeres.

Har I forslag, som kan højne og forbedre området, hører vi gerne fra jer.

Til næst år kommer vi til at mangle to nye medlemmer til bestyrelsen, da to bestyrelsesmedlemmer har planer om at sælge deres sommerhus.

Kom og meld jer.